cyanic-selkie/wikianc huggingface dataset:
โรงเรียนบ้านป่ารังงาม
โรงเรียนบ้านป่ารังงาม เป็นโรงเรียนประถมศึกษาขนาดเล็ก หมู่บ้านในเขตบริการคือ บ้านป่ารังงาม ตำบลห้วยบง อำเภอด่านขุนทด จังหวัดนครราชสีมา ตั้งอยู่ห่างจากอำเภอด่านขุนทด 35 กิโลเมตร
ประวัติโรงเรียน
โรงเรียนบ้านป่ารังงาม เดิมทีบ้านป่ารังงามที่อยู่ห่างไกลทำให้การที่จะศึกษาจึงดำเนินไปด้วยความยากลำบาก ชาวบ้านป่ารังงามที่ต้องการให้ลูกหลานมีความรู้ จึงร่วมกันก่อตั้งขึ้นโรงเรียนขึ้นจากความร่วมมือร่วมใจของชาวบ้านป่ารังงาม ก่อตั้งขึ้นเมื่อวันที่ 5 เมษายน พ.ศ. 2518
สัญลักษณ์
สีประจำโรงเรียน
ต้นไม้ประจำโรงเรียน
ปาตริก ชิก
ปาตริก ชิก (เกิดวันที่ 24 มกราคม ค.ศ. 1996) เป็นนักฟุตบอลชาวเช็ก ปัจจุบันเล่นในตำแหน่งกองหน้าให้กับแอร์เบ ไลพ์ซิช ในบุนเดิสลีกา โดยเป็นยืมตัวจากโรมา และทีมชาติเช็กเกีย
เกียรติประวัติ
สปาร์ตาปราก
รางวัลส่วนตัว
รูมิโกะ ทากาฮาชิ
รูมิโกะ ทากาฮาชิ (เกิด 10 ตุลาคม พ.ศ. 2500) เป็นนักเขียนการ์ตูนญี่ปุ่นผู้เขียน ลามู ทรามวัยจากต่างดาว, อิกโคคุ บ้านพักหรรษา, วนาแห่งเงือก, รันม่า ½, ฤทธิ์หมัดเสือหิว, อินุยาฉะ, รินเนะ
เธอเป็นนักเขียนการ์ตูนที่มีชื่อเสียงโด่งดังและได้รับความนิยมอย่างมากทั้งจากผู้คนในวัยเด็กวัยผู้ใหญ่ ผลงานสร้างสรรค์ของเธอมีเอกลักษณ์เป็นที่ยอมรับและมีผู้คนติดตามชื่นชอบทั้งในญี่ปุ่นในต่างประเทศ เนื่องจากการ์ตูนของเธอมีลายเส้นน่ารักอ่านง่ายมีความสนุกสนานในตัวเอง
การงาน
ชีวิตการเรียนของเธอไม่ได้เรียนจบมาในด้านศิลปะ แต่เรียนมาในด้านโบราณคดี และตอนแรกเธอคิดว่า เรียนมาทางไหน ก็ไปทางด้านนั้น ไม่ได้สนใจจะมาทางด้านสายงานวาดเขียนการ์ตูน แต่เมื่อเธอได้เจอกับสมุดบันทึกของเพื่อนที่เต็มไปด้วย การ์ตูน และ การ์ตูน จึงเป็นแรงบันดาลใจให้เธอหันมาฝึกเขียนการ์ตูน
รูมิโกะ ทากาฮาชิ เป็นหนึ่งในนักเขียนการ์ตูนที่ร่ำรวยที่สุดคนหนึ่งในญี่ปุ่นและเป็นนักเขียนการ์ตูนที่เสียภาษีมากที่สุด
ผลงาน
รูมิกเวิลด์ (Rumic World)
และ
รูมิกเทียเตอร์ (Rumic Theater)
อีกทั้งยังมีมังงะเรื่องสั้นจบในตอนเรื่องอื่นและผลงานใหม่ที่เขียนขึ้นในภายหลัง ซึ่งยังไม่ได้จัดพิมพ์เป็นรวมเล่ม เช่น
รางวัล
พ.ศ. 2521 Best New Comic Artist Award รางวัลนักเขียนหน้าใหม่ของสำนักพิมพ์โชงะกุกัง จากมังงะเรื่องสั้นเรื่อง 勝手なやつら "คัตเตะนะ ยัตสึระ" (พวกงั่งผู้ตั้งมั่น)
พ.ศ. 2532 Seiun Award ในการประกาศรางวัลเซอุงอวอร์ด ครั้งที่ 20 จากมังงะเรื่อง 人魚の森 "นินเงียวโนะโมริ" (วนาแห่งเงือก) มังงะเล่มหนึ่งในชุด 人魚シリーズ "นินเงียวชิริซุ" (เงือกซีรีส์)
ปลาซิวหางแดง
มีลักษณะเส้นข้างลำตัวไม่สมบูรณ์ ลำตัวแบนข้าง นัยน์ตาค่อนข้างโต ครีบหางแยกเป็นแฉก มีแถบสีดำพาดตามความยาวลำตัวจากหัวจนถึงโคนหาง และมีลายสีเขียวปนสีทองพาดตามแนวแถบสีดำ ครีบหางมีสีแดงสด
รูมิโกะ ทากาฮาชิ
รางวัล
พ.ศ. 2537 Inkpot Award ประกาศรางวัลจาก Comic-Con International: San Diego
ปลาซิวหางแดง
มีขนาดความเต็มที่ประมาณ 5 เซนติเมตร มีพฤติกรรมอยู่รวมกันเป็นฝูงขนาดใหญ่ พบครั้งแรกที่บึงบอระเพ็ด ในปี ค.ศ. 1934 จึงได้มีการตั้งชื่อสายพันธุ์ตามสถานที่พบ ซึ่งนอกจากจะพบที่บึงบอระเพ็ดแล้ว ยังพบได้ที่หนองหาน จังหวัดสกลนคร, แม่น้ำโขง, กว๊านพะเยา และป่าพรุโต๊ะแดง ที่จังหวัดนราธิวาสอีกด้วย
นิยมเลี้ยงเป็นปลาสวยงาม ได้รับความนิยมทั้งในประเทศไทยและต่างประเทศมาช้านาน
รูมิโกะ ทากาฮาชิ
รางวัล
พ.ศ. 2544 Shogakukan Manga Award ในการประกาศรางวัลโชงะกุกังมังงะอวอร์ด ครั้งที่ 47 ในสาขา Shōnen จากมังงะเรื่อง 犬夜叉 "อินุยาฉะ" (เทพอสูรจิ้งจอกเงิน)
พ.ศ. 2560 Science Fiction Hall of Fame สาขา Creator
พ.ศ. 2561 Eisner Award Hall of Fame หอเกียรติยศ รางวัลไอสเนอร์ ประกาศรางวัลจาก Comic-Con International: San Diego
พ.ศ. 2562 Grand Prix de la ville d’Angoulême รางวัลที่อุทิศมอบให้กับความสำเร็จสูงสุดของนักเขียนการ์ตูนระดับนานาชาติ จากการประกาศผลรางวัลในงาน Angoulême International Comics Festival เทศกาลคอมิคนานาชาติอองกูแลม ครั้งที่ 46
พ.ศ. 2563 เหรียญอิสริยาภรณ์ เหรียญเกียรติยศแถบสีม่วง  ซึ่งมอบโดยรัฐบาลญี่ปุ่น
วากิ ยามาโตะ
วากิ ยามาโตะ (เกิด 13 มีนาคม ค.ศ. 1948) เป็นนามปากกาของนักวาดการ์ตูนหญิงชาวญี่ปุ่น จบการศึกษาระดับอนุปริญญาจากมหาวิทยาลัยโฮะกุเซ กะกุเอ็ง (Hokusei Gakuen University)ปัจจุบันเป็นนักเขียนการ์ตูนแนวโชโจะ ชั้นแนวหน้าคนหนึงของญี่ปุ่น ผลงานเปิดตัวครั้งแรกของเธอคือ นางฟ้าจอมโจร  (Dorobou Tenshi ) จากนั้นก็สร้างสรรผลงานการ์ตูนแนวโชโจะหลากหลายเนื้อหาและอารมณ์ ต่อเนื่องอย่างสม่ำเสมอจนกระทั่งปัจจุบัน สามีเป็นบรรณาธิการคนหนึ่งของสำนักพิมพ์โคดันฉะ
ที่มาของนามปากกา
วากิ ยามาโตะ เป็นนามปากกา คำว่า ยามาโตะ （大和,やまと,Yamato） มาจากนามสกุลก่อนแต่งงานของมารดา และคำว่า วากิ （和紀,わき, Waki）เป็นชื่อจริงของเธอ ซึ่งสามารถอ่านอีกอย่างว่า คาซูโนริ （かずのり,Kazunori）ทำให้ในตอนเด็ก ๆ ชื่อของเธอทำให้ถูกเข้าใจผิดว่าเป็นเด็กผู้ชายอยู่เสมอ ดังนั้นเธอจึงเลือกเรียนในโรงเรียนหญิงล้วนตลอดมา
ผลงานชิ้นสำคัญและรางวัล
ใน ค.ศ. 1966 วากิ ยามาโตะ ย้ายเข้ามาอยู่ที่โตเกียว เธอเริ่มเขียนผลงานชิ้นเปิดตัวชื่อว่า นางฟ้าจอมโจร (Dorobou Tenshi)ในนิตยสารการ์ตูน ชื่อ โชโจะ เฟรนด์ (Shoujo Friend) ของสำนักพิมพ์โคดันฉะ และผลงานเรื่องยาวเรื่องถัดจากนั้นคือ มอง แชรี โคโค (Mon Cherie Coco)ได้รับการดัดแปลงเป็นภาพยนตร์การ์ตูนเรื่องยาว 14 ตอน เริ่มฉายในปี ค.ศ. 1972 ผลงานยอดนิยมเรื่องแรกของเธอคือ ไฮคะระซัง งะ โทรุ (Haikarasan ga Tooru 1975-77) ซึ่งได้รับการดัดแปลงเป็นภาพยนตร์การ์ตูนที่ประสบความสำเร็จมาก วากิ ยามาโตะ ยังได้สร้างผลงานที่มีชื่อเสียงออกตามมาอย่างมากมายเช่น อารามิส'78 (Aramis '78)ตำนานรักโยโกฮามา  และ ชิโนะสาวซ่าจากเจแปน ( N. Y. Komachi ) ซึ่งทั้ง 2 เรื่องเป็นผลงานอิงประวัติศาตร์สมัยเมจิ ที่นางเอกทั้งสองเรื่อง เป็นสาวหัวก้าวหน้าที่เดินทางไปต่างประเทศ
ด้วยเมฆหมอกแห่งรัก
ด้วยเมฆหมอกแห่งรัก หรือ อะซะกิยูเมะมิชิ เป็นผลงานชิ้นยิ่งใหญ่ในชีวิตของวากิ ยามาโตะ เธอใช้เวลาในการสร้างผลงานทั้งชุด 13 เล่มเป็นเวลา 13 ปี (1980-93) ดัดแปลงเรื่องราวจาก ตำนานเก็นจิ ผลงานของมุระซะกิ ชิคิบุโดยศึกษารายละเอียดต่าง ๆ ในประวัติศาสตร์ยุคเฮอัน และดัดแปลงตัวละครกับเนื้อเรื่องเล็กน้อยเพื่อให้เข้ากับยุคสมัยปัจจุบัน ผลงานชิ้นยังนับว่าเป็นผลงานการ์ตูนที่สะท้อนภาพเกี่ยวกับยุคเฮอันที่ดีเยี่ยมที่สุดเรื่อง และยังได้รับการตีพิมพ์ซ้ำจนถึงปัจจุบัน
รางวัล
ไฮคะระซัง งะ โทรุ ได้รับรางวัล Kodansha Manga Award ครั้งที่ 1 สาขาการ์ตูนแนวโชโจะในปี ค.ศ. 1977.
อ้างอิง
1948
ปริญญา เฉื่อยมะเริง
ปริญญา เฉื่อยมะเริง เป็นนักกีฬาเขย่งก้าวกระโดดและกระโดดสูง ในกรีฑาประเภทลานโดยเป็นนักกรีฑาหญิงไทยที่คว้าเหรียญเงินประวัติศาสตร์ในการแข่งขันกีฬาเขย่งก้าวกระโดดหญิง และได้เหรียญทองในกีฬาซีเกมส์ติดต่อกัน 3 สมัย
ปริญญา กระโดดได้ไกล 13.93 เมตร  ในมหกรรมกีฬาเอเชียนเกมส์ครั้งที่ 18 ปี 2018 ที่จาการ์ตา เมืองปาเล็มบัง ประเทศอินโดนีเซีย เมื่อวันที่ 30 สิงหาคม พ.ศ. 2561 ส่วนเหรียญทองเป็นของโอลกา รีปาโควา จากคาซัคสถาน โดยกระโดดได้ไกลถึง 14.26 เมตร และเหรียญทองแดง วู ธิ เมน จากเวียดนาม
ประวัติ
ปริญญา เฉื่อยมะเริง เกิดเมื่อวันที่ 16 ธันวาคม พ.ศ. 2540 มีชื่อเล่นว่าเมย์ เป็นชาวจังหวัดอุดรธานี จบโรงเรียนมัธยมจากโรงเรียนโรงเรียนสตรีราชินูทิศจังหวัดอุดรธานี
กีฬามหาวิทยาลัยแห่งประเทศไทย ครั้งที่ 35
กีฬามหาวิทยาลัยแห่งประเทศไทย ครั้งที่ 35 หรือ วลัยลักษณ์เกมส์ จัดแข่งขันระหว่างวันที่ 7 - 14 มกราคม พ.ศ. 2551 ณ มหาวิทยาลัยวลัยลักษณ์ จังหวัดนครศรีธรรมราช โดยมีมหาวิทยาลัยวลัยลักษณ์เป็นเจ้าภาพจัดการแข่งขัน
ตราสัญลักษณ์
ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 35 เป็นรูปคบเพลิง หมายถึง เส้นที่ประสานสอดคล้องเข้าด้วยกัน อย่างอ่อนพริ้วขึ้นสู่เบื้องบนหมายถึงพลังกิจกรรมความร่วมมือ ความสามัคคีและความเจริญรุ่งเรือง
ภายในเปลงเพลิงมีอักษร มวล. ซึ่งเป็นอักษรย่อของมหาวิทยาลัยวลัยลักษณ์ สีแสด - ม่วง หมายถึง โลโก้ เส้นโค้งสีแสด - ม่วงเป็นคลื่นพุ่งสู่เบื้องบนนี้สื่อให้เห็นถึงความเจริญรุ่งเรือง ความมีชื่อเสียงของมหาวิทยาลัยวลัยลักษณ์เป็นสีประจำมหาวิทยาลัยวลัยลักษณ์
เส้นโค้งทั้งสี่สี หมายถึง ตัวแทนมหาวิทยาลัยทั้งสี่ภาคของประเทศไทยที่เข้าร่วมกิจกรรม กีฬาครั้งนี้ และวลัยลักษณ์เกมส์ หมายถึง ชื่อของมหกรรมกีฬาครั้งนี้ที่มหาวิทยาลัยวลัยลักษณ์เป็นเจ้าภาพ โดยใช้สีแดงเป็นสีที่แสดงถึงพลังความเข้มแข็ง อดทน ความสนุกสนานตื่นเต้นและมีน้ำใจเป็นนักกีฬา
สัตว์นำโชค
นกฮัง นกกะฮัง หรือนกฆอฮัง ซึ่งในอดีตสามารถพบเห็นได้ในเขตมหาวิทยาลัยวลัยลักษณ์ซึ่งมีป่าไม้ยางนา มหาวิทยาลัยวลัยลักษณ์ได้เลือกนกกะฮังเป็นสัตว์นำโชค เนื่องจากนกชนิดนี้อยู่อาศัยร่วมกันเป็นครอบครัวที่อบอุ่น และเป็นสังคมที่สามัคคีกลมเกลียว
สรุปเหรียญการแข่งขัน
สรุปเหรียญการแข่งขัน 10 อันดับแรก
ไข่ตุ๋น
ไข่ตุ๋น อาจหมายถึง:
ไมเออร์โฮเฟิน
ไมเออร์โฮเฟิน (Mayrhofen) เป็นหมู่บ้านในรัฐทีโรล ประเทศออสเตรีย เป็นจุดหมายปลายทางด้านการท่องเที่ยวซึ่งมีกิจกรรมหลากหลายทั้งในฤดูร้อนและฤดูหนาว ได้แก่ สกี, การปีนเขา, จักรยานภูเขา และร่มบิน ไมเออร์โฮเฟินตั้งอยู่ใกล้ธารน้ำแข็งฮินเทอร์ทุคส์ (Hintertux) ซึ่งมีความสูง 3,250 เมตรเหนือระดับน้ำทะเล
วิกซ์
2554: ก่อนการเปิดตัว
ก่อนที่จะมีการเปิดตัวของ VIXX ได้มีการคัดเลือกสมาชิกมา 6 คน จาก 10 คน ที่เข้าแข่งขันในรายการ Mnet's reality show Mydol โดยก่อนหน้านั้น N, Leo, Hongbin และ Ravi ได้ร่วมแสดงใน เพลง "Let This Die" ของ Brian Joo ส่วน N, Leo และ Ravi ได้ร่วมแสดงใน เพลง "Shake It Up" ของ Seo In-guk และ Hongbin ได้ร่วมแสดงใน เพลง "Tease Me" ของ Seo In-guk
2555: เปิดตัว Superhero, RockUr Body, Jelly Christmas 2012 Heart Project
VIXX เปิดตัวพร้อมกับเพลง "Super Hero" ใน 24 พฤษภาคม 2555 ในรายการ M! Countdown และได้มีการแสดงในต่างประเทศของพวกเขาครั้งแรกที่ Otakon Convention ในบัลติมอร์,รัฐแมรี่แลนด์ เมื่อวันที่ 27 กรกฎาคม 2555
เมื่อวันที่ 14 สิงหาคม 2555 VIXX ออกซิงเกิลอัลบั้มครั้งที่สอง และมิวสิกวิดีโอเพลงชื่อ "Rock Ur Body" พวกเขากลุ่มยังได้เข้าร่วมร่วม KCON 2012 เมื่อ 13 ตุลาคม 2555
วงวิกซ์ ร่วมกับ วงนิวเอส เป็นบอยด์แบนด์สองวงที่ได้รับการรับเชิญไปเป็นแขกในงาน Shout Awards 2012 เมื่อวันที่ 23 พฤศจิกายน 2555 ที่ประเทศมาเลเซีย และได้รับการชื่นชมและการตอบรับที่ดีจากแฟนคลับทั้งสองวง
VIXX ยังเป็นส่วนหนึ่งของโปรเจกต์ของทาง Jellyfish Ent. Jelly Christmas 2012 Heart Project กับเพื่อนในสังกัดพวกเขา ได้แก่  Lee Seok Hoon, Park Hyo Shin, Seo In-guk และ Sung Shi Kyung เมื่อวันที่ 5 ธันวาคม 2555 ในเพลง "Because It's Christmas" ได้รับการเปิดตัวในระบบดิจิตอล
2556 :On and On, Hyde และ Jekyll, Voodoo dall, Jelly Christmas 2013 และ The Milky Way Global Showcase
6 มกราคม 2556 VIXX ได้มีการปล่อยซิงเกิล Don't Want to Be an Idol จากนั้นจึงได้ปล่อยซิงเกิลอัลบั้มที่สาม "On and On" ในวันที่ 17 มกราคม 2556 และนับว่าเป็นเพลงแจ้งเกิดของ VIXX ที่เรียกเสียงจากแฟนๆได้มากทีเดียว
เมื่อวันที่ 20 พฤษภาคม 2556 ได้ปล่อยมินิอัลบั้มแรก และเพลง "Hyde" และในวันที่ 31 กรกฎาคม 2556 ได้ปล่อยซิงเกิล เพลง "G.R.8.U" ในอัลบั้ม "Jekyll" ออกมา ซึ่งเป็นเพลงที่ขึ้นอันดับ 1 บนชาร์ตเพลงถึงสามชาร์ต ได้แก่ Bugs, Naver Music และ Soribada
วิกซ์ประกาศเรื่องทัวร์คอนเสิร์ต The Milky Way Global Showcase ในระหว่างเดือน ตุลาคม-พฤศจิกายน 2556 ในหลายประเทศ ได้แก่ มาเลเซีย ญี่ปุ่น สวีเดน อิตาลี อเมริกา รวมถึงเกาหลีด้วย โดยที่เกาหลีได้จัดที่ Olympic Gymnastics Arena ได้รับการตอบรับจากแฟนๆต่างประเทศมากมาย เมื่อวันที่ 8 พฤศจิกายน 2556 VIXX ได้ปล่อยซิงเกิล เพลง "Only U" ก่อนจะมีการปล่อยเพลงใหม่ ในวันที่ 20 พฤศจิกายน 2556 ในเพลง "Voodoo Doll" และได้ปล่อยอัลบั้มแรกของพวกเขาเมื่อวันที่ 25 พฤศจิกายน 2556 และในวันที่ที่ 6 ธันวาคม 2556 VIXX ได้คว้าอันดับ 1 ของสัปดาห์ในรายการ Music Bank ด้วย "Voodoo" ทำให้มันเป็นเพลงแรกของพวกเขาที่ชนะที่ 1 ตั้งแต่เปิดตัวครั้งแรกของพวกเขา
ต่อมา ศิลปินของ Jellyfish Ent. รวมทั้ง VIXX ปล่อยเพลงคริสต์มาสประจำปีวันที่ 10 ธันวาคม 2556 ในเพลง "Winter Confession" สำหรับ Jelly Christmas 2013 ซึ่งเพลงนี้ ได้ขึ้นชาร์ตใน Instiz chart เป็นเวลา 2 สัปดาห์ รวมถึง Billboard K-Pop Hot 100 charts และ Gaon charts อีกด้วย
2557: Eternity, Darkest Angels, Error และคอนเสิร์ตเดี่ยวครั้งแรก
ในวันที่ 23 มกราคม 2557 วิกซ์คว้ารางวัลบอนซังจากงาน seoul music awards ครั้งที่ 23 ในวันที่ 5 มีนาคม 2557 Jellyfish Ent. ประกาศว่า VIXX จะมีการคัมแบ็คในช่วงกลางเดือนเมษายนหรือต้นเดือนพฤษภาคม และในวันที่ 18 พฤษภาคม 2557 ชื่อซิงเกิลอัลบั้มที่สี่ของ VIXX Eternity ได้รับการเปิดเผยผ่านแฟนคาเฟ่อย่างเป็นทางการ และ Teaser ได้รับการปล่อยในวันที่ 22 พฤษภาคม 2557 และในวันที่ 27 พฤษภาคม 2557 ได้ปล่อยวิดีโอเพลง "Eternity" พร้อมกับซิงเกิลอัลบั้มที่สี่
วันที่ 19 พฤษภาคม 2557 Jellyfish Ent. เปิดเผยว่า VIXX จะได้รับการเปิดตัวของพวกเขาในตลาดญี่ปุ่นด้วยอัลบั้ม Darkest Angels ในวันที่ 2 กรกฎาคม 2557
เมื่อวันที่ 20 มิถุนายน 2557 ได้มีการประกาศว่า VIXX จะเข้าร่วม KCON ในวันที่ 9-10 สิงหาคม 2557 ซึ่งเป็นปีที่ 2 ของ VIXX ตั้งแต่เข้าร่วมเป็นครั้งแรกในปี 2012
วิกซ์ ได้ประกาศจะจัดคอนเสิร์ตเดี่ยวครั้งแรก 'VIXX LIVE FANTASIA HEX SIGN' ในวันที่ 19-20 กรกฎาคม 2558 Olympic Park Olympic Hall ได้รับกระแสตอบรับจากแฟนๆมากมาย และเอาใจแฟนคลับไดอีกว่า 3500 คน นอกจากนั้น ยังมีข่าวที่น่าดีใจ คือ'VIXX LIVE FANTASIA HEX SIGN' ขายบัตรคอนเสิร์ตหมดภายใน 9 นาที ในคอนเสิร์ตมีการเปิดตัวด้วยเพลง "Voodoo Doll" "Secret Night", "Hyde", "Beautiful Killer", "Chaos", "B.O.D.Y", "Only U", and "Love LaLaLa และยังมีการแสดงที่น่าประทับใจของสมาชิกในวง ทั้ง "Cold Night" ของเลโอและเคน "Memory" ของราวี่และฮยอก "Toxic"ของเอ็นและฮงบิน และเพลงที่ใช้แสดงก็มีดังนี้ ได้แก่ "Someday", "Love Letter", "UUUUU", "From Now On, You're Mine", "Rock Ur Body", "Super Hero", "G.R.8.U", "On and On", and "Eternity"
ในวันที่ 13-15 สิหาคม 2557 วิกซ์ได้ร่วมงาน The 2014 “Korea Brand & Entertainment Expo” ที่ Sao Paulo ณ the Golden Hall of World Trade Center ร่วมกับ Seo In-guk ซึ่งงานมีศิลปินต่างที่เคยไปมาแล้ว ทั้ง 2ne1, JYJ เป็นต้น
เมื่อวันที่ 28 พฤศจิกายน 2557 วิกซ์ได้รับรางวัล K-POP Top Ten Singer award ในงาน Korea Cultural Entertainment Awards
เมื่อวันที่ 19 ธันวาคม 2557 วิกซ์เป็นหนึ่งในสามวง ได้แก่ B2ST, INFINITE,VIXX ได้รับโหวตทาง text มากที่สุดปี 2557 ของรายการ M!Countdown จาการแสดง Eternity และทางช่อง SBS ได้มีการออกอากาศสดในวันส่งท้ายปี วิกซ์ได้เข้าร่วมในงาน SBS Gayo Daejun ในวันที่ 21 ธันวาคม 2557 และงาน SBS Entertainment Awards ในวันที่ 30 ธันวาคม 2557
2558: Boys' Record และ คอนเสิร์ตเดี่ยวครั้งที่สอง
ในวันที่ 15 มกราคม 2558 วิกซ์คว้ารางวัลบอนซังจากงาน Golden Disk Awards ครั้งที่29 และในวันที่ 22 มกราคม 2558 คว้ารางวัลบอนซังจากงาน Seoul Music Awards ครั้งที่ 24 อีกด้วย
ในวันที่ 16 มกราคม 2558 มีการประกาศว่า วิกซ์จะคัมแบคในเดือน กุมภาพันธ์ 2558 ด้วย รีเมคอัลบั้ม ในวันที่ 11 กุมภาพันะ 2558 ได้มีการเปิดเผยว่า เพลง "Farewell Formula" ของศิลปิน R.ef's จะถูกใช้เป็นเพลงไตเติลในอัลบั้มรีเมคของวิกซ์ โดยมีการเปิดเผยทางโซเชียลมีเดีย จากนั้นวันที่ 20 กุมภาพันธ์ 2558 ได้ปล่อย teaser เพลง "Love Equation" ออกมา และในวันที่ 24 กุมภาพันธ์ 2558 อัลบั้มพิเศษ Boys' Record ได้ถูกปล่อยออกมาพร้อมกับ เพลง "Love Equation" ซึ่งเพลงนี้ได้รับกระแสตอบรับอย่างดี และได้ขึ้นอันดับท็อปของชาร์ตเพลงทุกชาร์ตในเกาหลี เช่น MelOn, Mnet Music, Olleh Music, Naver Music, Daum Music, Genie, Bugs, Soribada และที่สำคัญพวกเขาได้รับรางวัลชนะในรายการเพลงทั้งหมดทั้ง Music Bank ,Inkigayo ,Show Champion ,The Show ,M! Countdown ,Show! Music Core และชนะติดต่อกัน จนได้ All Killed ของสัปดาห์ รวมแล้ว พวกเขาชนะรางวัลเพลงทั้งหมด 8 รางวัล และ วิกซ์ยังได้ Triple Crown ครั้งแรกจากรายการ The Show
นอกจากนั้นในวันที่ 8 กุมภาพันธ์ 2558 พวกเขายังได้รับเชิญไปร่วมงาน KKBOX Music Awards ครั้งที่ 10 ซึ่งวิกซ์ถือเป็นศิลปินเกาหลีกลุ่มแรกที่ได้รวมงานนี้ และพวกเขาสามารถเอาใจแฟนคลับชาวไต้หวันได้มากกว่าหมื่นคน
วิกซ์ประกาศว่าจะจัดคอนเสิร์ตเดี่ยวครั้งที่สอง 'VIXX LIVE FANTASIA [UTOPIA]' คอนเซ็ปดินแดนแห่งความฝัน ในวันที่ 28-29 มีนาคม 2558 ซึ่งได้รับเกียรติให้จัดที่ Olympic Gymnastics Arena ซึ่งไม่ใช่ว่าศิลปินจะจัดคอนเสิร์ตที่นี่ได้ง่ายๆ โดยมีศิลปินหลายกลุ่มที่ได้มาแสดงที่นี่ รวมถึงวิกซ์ด้วย ซึ่ง 'VIXX LIVE FANTASIA [UTOPIA]' ได้รับการตอบรับอย่างล้นหลาม มีแฟนคลับมากมายมาร่วมกันจนแน่น Olympic Gymnastics Arena
2563 – ปัจจุบัน: การลาออกของฮงบิน
ในวันที่ 7 สิงหาคม 2563 เจลลีฟิชเอนเตอร์เทนเมนต์ได้ประกาศว่า ฮงบินได้ออกจากวง และวงจะทำกิจกรรมต่อด้วยสมาชิก 5 คน
สมาชิก
ปัจจุบัน สมาชิกทั้ง 5 คนของวงวิกซ์ ได้แก่ เอ็น, เลโอ, เคน, ราวี และฮยอก
ผลงาน
หลังจากที่ปล่อยเพลง On and On วงวิกซ์ก็เริ่มได้รับความนิยมมากจากแฟนคลับเกาหลี และเป็นที่สนใจของแฟนคลับต่างชาติมากขึ้น ส่งผลให้วิกซ์ได้ออกรายการวาไรตี้ และเรียลลิตี้มากมาย และพบเห็นทางโทรทัศน์ กับรายการวิทยุบ่อยขึ้น และสมาชิกในวงก็เริ่มได้รับงานต่างๆมากขึ้นเช่นเดียวกัน ผลงานต่างๆตั้งแต่เดบิว์จนถึงปัจจุบันของวงวิกซ์ มีดังนี้
The FANDOM SCHOOL Poll
ผลโหวตไอดอลประจำเดือนที่เกิด วิกซ์สามารถเอาใจแฟนคลับได้ทุกคน ดังนี้
รางวัลใหญ่
รางวัลหลักที่เป็นรางวัลจากงานใหญ่ที่วิกซ์ได้รับและเข้าชิง มีดังต่อไปนี้
รางวัลเฉพาะบุคคล
รางวัลพิเศษที่สมาชิกในวงคนใดคนหนึ่งได้รับจากการโหวตจากแฟนคลับ วงวิกซ์ชนะการโหวตหลายรายการทางออนไลน์ เป็นรางวัลพิเศษที่แสดงถึงพลังของแฟนคลับวิกซ์ได้เป็นอย่างดี มีดีงต่อไปนี้
คริสต์ทศวรรษ 1040
คริสต์ทศวรรษ 1040 เป็นทศวรรษที่เริ่มต้นตั้งแต่วันที่ 1 มกราคม ค.ศ. 1040 ถึง 31 ธันวาคม ค.ศ. 1049 เป็นทศวรรษของศตวรรษที่ 11
กองทัพอิตาลี
กองทัพอิตาลี (Forze Armate Italiane) ประกอบด้วยกองทัพบก กองทัพเรือ กองทัพอากาศ และ เหล่าทัพที่สี่ คือ สารวัตรทหาร ซึ่งมีบทบาทในกำลังทหารและตำรวจดินแดนของชาติ ประธาธิบดีเป็นหัวหน้ากองทัพ โดยดำรงตำแหน่งประธานสภากลาโหมสูงสุด ในปี 2555 กองทัพอิตาลีมีกำลังพลประจำการ 183,000 นาย กับ 117,943 นาย ใน Carabinieri และ 68,134 นาย ใน Guardia di Finanza ประเทศอิตาลีมีรายจ่ายทางทหารสูงสุดเป็นอันดับที่ 11 ของโลก
วัดสองพี่น้อง (จังหวัดชัยนาท)
วัดสองพี่น้อง  เป็นวัดโบราณที่สร้างขึ้นในสมัยอยุธยาตอนต้น ตั้งอยู่เกือบกึ่งกลางของเมืองสรรคบุรีใกล้กับวัดโตนดหลายและไม่ห่างไกลจากวัดมหาธาตุมากนัก ปัจจุบันหลงเหลือสิ่งก่อสร้างเพียงสองแห่งเท่านั้นคือเจดีย์ทรงปรางค์องค์หนึ่ง และเจดีย์ทรงปราสาทยอดที่มีเรือนธาตุแปดเหลี่ยมอีกองค์หนึ่ง ชื่อของวัดสองพี่น้อง พระบาทสมเด็จพระจุลจอมเกล้าเจ้าอยู่หัวสันนิธฐานว่า มาจากวัดสองวัดที่อยู่ติดกันมากกว่าวัดที่พี่น้องสองคนร่วมกันสร้างเนื่องจากเห็นกำแพงวัดเหลื่อมกันอยู่
ปรางค์ประธาน
พระปรางค์ประธาน ที่วัดสองพี่น้องมีรูปแบบโดยรวมจัดอยู่ในสมัยอยุธยาตอนต้น มีส่วนที่พัฒนาไปขึ้นคือส่วนฐานที่ยืดสูงจนเกือบถึงครึ่งหนึ่งขององค์ปรางค์ ไม่พบการทำตรีมุข ทำเพียงซุ้มทางเข้าด้านทิศตะวันออกซึ่งมีบันไดมุ่งเข้าสู่คูหาปรางค์ เรือนธาตุเตี้ยกว่าปรางค์ในยุคเดียวกัน ลักษณะที่น่าสนใจคือการทำหน้าบันซุ้มลด 2 ชั้น ตั้งอยู่แยกชั้นกับเชิงบาตรครุฑแบก คล้ายหน้าบันของปรางค์ประธานวัดพระศรีรัตนมหาธาตุ ลพบุรี ปรางค์หมายเลข 16ค วัดพระศรีรัตนมหาธาตุ ลพบุรี ปรางค์วัดนครโกษา และปรางค์หมายเลข 8 วัดมหาธาตุอยุธยา เห็นได้ว่าการ ไม่ประดับหน้าบันบนชั้นเชิงบาตรครุฑแบกนั้นพบมากที่เมืองลพบุรี การปรากฏลักษณะร่วมกันเช่นนี้ แสดงถึงความใกล้ชิดกันทางเชิงช่าง และเมื่อพิจารณาประกอบกับลวดลายปูนปั้นบางลาย เช่น ลาย กรวยเชิง เฟื่องอุบะ ซึ่งเป็นลายกระหนกซ้อนทับกันและมีปริมาตรนูนหนา ก็คงได้แรงบันดาลใจไป จากเมืองลพบุรีด้วยเช่นกัน แต่พัฒนาการของชั้นประดับลายจัดอยู่ในระยะที่ 2 เช่นเดียวกับเจดีย์ประจำมุมทรงปราสาทยอด วัดพระราม และพัฒนาการของลวดลายก็เป็นลายแบบไทยแล้ว
เทคนิคการก่อสร้างบางประการที่แตกต่างไป คือ การโกลนกลีบขนุนจากศิลาแลง ในขณะที่ปรางค์ในยุดต้นอยุธยาใช้อิฐในก่อกลีบขนุน ทำให้นึกถึงงานในศิลปกรรมในเมืองลพบุรี ทั้งปรางค์สามยอด และปรางค์ประธานวัดพระศรีรัตนมหาธาตุ ลพบุรี ที่ใช้ศิลาแลงก่อสร้างทั้งองค์ รวมถึงกลีบขนุนด้วย แม้งานซ่อมในชั้นหลังจะใช้อิฐแทนก็ตาม ช่างจึงอาจได้เทคนิคมาจากเมืองลพบุรี ก็เป็นได้
พระพุทธรูปปูนปั้นในจระนำของปรางค์ประธาน คือพระพุทธรูปประทับยืนอยู่ใน จระนำด้านทิศตะวันตก มีพระพักตร์แบบอู่ทองรุ่นที่ 2 และพระพุทธรูปลีลาแบบสุโขทัย ประดับในซุ้มด้านทิศใต้ เป็นหลักฐานสำคัญคือ การปรากฏพระพุทธรูปลีลาอันเป็น เอกลักษณ์ของพุทธศิลป์สุโขทัยบนเจดีย์ทรงปรางค์อันเป็นเอกลักษณ์ของกรุงศรีอยุธยา เช่นเดียวกับ การปรากฏเจดีย์ทรงยอดดอกบัวตูมวัดโตนดหลาย การปรากฏพระพุทธรูปแบบอู่ทองของทางภาคกลางร่วมกับพระพุทธรูปลีลาแบบสุโขทัยคงเป็นการยืนยันได้ดีถึงอิทธิพลศิลปะสุโขทัยที่ผสมอยู่ใน ศิลปะเมืองสรรคบุรีอยู่มาก ซึ่งพื้นฐานเดิมของเมืองสรรคบุรีคืองานช่างที่สัมพันธ์กับเมืองสุพรรณบุรี และลพบุรีมาก่อน ยิ่งพิจารณางานศิลปกรรมจากวัดอื่นๆ ในเมืองเดียวกัน ได้แก่ วัดพระแก้วซึ่งเป็น วัดใหญ่สำคัญทางฝั่งอรัญญิก วัดมหาธาตุ วัดโตนดหลาย ทุกวัดที่กล่าวนี้ล้วนปรากฏงานในอิทธิพล ศิลปะสุโขทัยทั้งสิ้น ลักษณะเช่นนี้แสดงความยืดหยุ่นที่ไม่เคร่งครัดกับรูปแบบและนำมาปรับให้เข้ากับ รสนิยมของตนเอง จนเกิดงานช่างที่มีรูปแบบเฉพาะของเมืองสรรคบุรี
อาร์โนลด์ ชวาร์เซเน็กเกอร์
ประวัติ
อาร์โนลด์ เกิดในเมือง ทาล ประเทศออสเตรีย ในปี พ.ศ. 2490 เขาเริ่มยกน้ำหนัก ตั้งแต่อายุ 14 ปี ทั้งๆที่พ่อของเขาเห็นว่าฟุตบอลน่าจะทำให้ชีวิตดีขึ้น อาร์โนลด์เข้าเป็นทหารเกณฑ์ในกองทัพออสเตรีย แม้ว่าเขาจะชอบทหารมาก แต่ก็ไม่ชอบกองทัพสักเท่าไร อยู่ได้ 1 เดือน จึงหนีทหารเข้าร่วมแข่งขันยกน้ำหนัก และได้ตำแหน่ง มิสเตอร์ ยุโรป จูเนียร์  แต่เขาก็ต้องติดคุกเสีย 1 สัปดาห์ พอออกจากคุก เขาได้รับอนุญาตให้ใช้เวลาช่วงที่เป็นทหาร ไปกับการฝึกการยกน้ำหนักได้ เพื่อจะเข้าร่วมการแข่งขันระดับนานาชาติหลังจากรับใช้กองทัพ หลังจากออกจากทหาร เขาได้ร่วมแข่งขันเพาะกายและยกน้ำหนักในระดับนานาชาติ ได้รับตำแหน่ง มิสเตอร์ยุโรป และตำแหน่ง ชายรูปร่างดีที่สุดในยุโรป ไปครอง จนอายุ 20 ปีได้รับตำแหน่งมิสเตอร์ยูนิเวิร์ส
เมื่อเขามาอเมริกา เขาใช้เงินรางวัลที่เขาได้รับรางวัลลงทุนในธุรกิจอสังหาริมทรัพย์ และขายอุปกรณ์เพาะกายทางไปรษณีย์ ธุรกิจของเขาเป็นไปได้ด้วยดี เขาทำงานการแสดงไปด้วย และเขายังได้ปริญญาทางด้านธุรกิจจากมหาวิทยาลัยแห่งวิสคอนซิน เขาคว้าตำแหน่ง มิสเตอร์ยูนิเวิร์ส อีกถึง 4 สมัย และได้ตำแหน่ง มิสเตอร์โอลิมเปีย อีก 6 ครั้งติดต่อกัน
ในปี พ.ศ. 2513 เขาแสดงเรื่อง Hercules in New York จากนั้นเขามีงานแสดงอีก 2-3 บท จากนั้นมารับบท โคแนน ของดิโน เดอ ลอเรนติส หนังเรื่องนี้ถูกนักวิจารณ์สับเละ แต่ว่าประสบความสำเร็จในด้านความนิยม และทำให้เขาได้รับบทต่อเนื่องอีก และยังได้รับบทใน The Terminator (คนเหล็ก 2029) ของ เจมส์ คาเมรอน ด้วย และได้แสดงในหนังแอ็คชั่น อีกหลายเรื่องอย่าง Commando, Predator (คนไม่ใช่คน) และ Total Recall (คนทะลุโลก) ซึ่งล้วนแต่ทำเงินทั้งสิ้น และยังมารับบทชายร่างใหญ่ใจดีในเรื่อง Kindergarten Cop (ตำรวจเหล็ก ปราบเด็กแสบ) และ Twins (แฝดผิดฝา ซ่าส์ผิดกัน)
ในปี พ.ศ. 2529 เขาได้แต่งงานกับ มาเรีย ไชรเวอร์ ซึ่งเป็นหลานสาวของอดีตประธานาธิบดี เคนเนดี้ ปีถัดมา หนังเรื่อง Terminator 2 (คนเหล็ก 2029 ภาค 2) ของเขากวาดรายได้ถึงกว่า 314 ล้านดอลล่าร์ ซึ่งเป็นหนึ่งในภาพยนตร์ 30 เรื่องที่ทำรายได้สูงสุดตลอดกาล และยังได้แสดง The Last Action Hero (คนเหล็กทะลุมิติ) หรือ Jingle All the Way (คนเหล็กคุณพ่อต้นแบบ) ที่ไม่ประสบความสำเร็จสูงขนาดที่ผู้สร้างหวังไว้ ส่วนที่ประเทศออสเตรีย มีการฉลองความสำเร็จให้เขา ด้วยการตั้งชื่อสนามฟุตบอลแห่งหนึ่งตามชื่อของเขาเพื่อเป็นการเชิดชูเกียรติ อาร์โนลด์ยังคงมีเข้ามาเรื่อย ๆ เช่น The Sixth Day (วันล่าฅนเหล็กอหังการ) ในปี 2545 ก็มีผลงานเรื่อง Collateral Damage (คนเหล็กทวงแค้น วินาศกรรมทมิฬ) และ Terminator 3: Rise of the Machines (คนเหล็ก 3 กำเนิดใหม่เครื่องจักรสังหาร)
หลังจากนั้นอาร์โนลด์เข้าสู่บทบาททางการเมือง เป็นนักการเมืองสังกัดพรรคริพับลิกัน และได้เป็นผู้ว่าการรัฐแคลิฟอร์เนีย คนที่ 38
มาเธอร์ (วิดีโอเกม)
มาเธอร์(マザー) ในภาคญี่ปุ่น หากเป็นภาคอเมริกาจะเรียกว่า เอิร์ธบาวด์ บีกินนิ่ง (Earthbound beginning) เป็นเกมสวมบทบาทในปี พ.ศ. 2532 โดนพัฒนาโดย Ape และ จำหน่ายโดย นินเทนโด ฉบับแฟมิคอม โดนสร้างแบบจำลองบนเกมส์ดราก้อนเควสต์ แต่เกมนี้เตรียมในช่วงปลายศตวรรษที่่ 20 ซึ่งแตกต่างจากยุคแนวแฟนตาซี เกมนี้เกี่ยวกับเด็กผู้ชายที่มีชื่อว่า นินเท็น ที่ใช้พลังจิตของปู่ทวดจอร์จ สู้กับมนุษย์ต่างดาว สัตว์ มังกร หรือ ศัตรูอื่นๆ และเกมนี้ใช้การเผชิญแบบสุ่ม เพื่อเปิดระบบการต่อสู้ขึ้นมา. เกมนี้เป็นเกมแรกที่อยู่ในชุดเกมมาเธอร์
ลักษณะเกม
เกมนี้เป็นเกมสวมบทบาท และ เกมเล่นคนเดียว ซึ่งถูกจัดว่า"เป็นเกมที่มีความผิดปกติเล็กน้อย" เกมนี้ได้หลีกเลี่ยงลักษณะเกมแนวบทบาทแบบญี่ปุ่น และเกมนี้ไม่ได้ถูกจัดให้เป็นแนวแฟนตาซีแต่ถูกจัดในแนววิทยาศาสตร์เท่านั้น ผู้เล่นจะสู้ในโกดัง ในห้องแล็บแทนการสู้ในคุกปราสาท และ ใช้ไม้เบสบอล พลังจิต แทนการใช้ดาบ และเวทย์มนต์ และเมื่อเริ่มการต่อสู้กับพวกศัตรูจะมีฉากต่อสู้คล้ายๆกับเกมดราก้อนเควสต์ เกมนี้ได้มีตัวละครเอกคือ นินเทน อายุประมาณ 10 ขวบ ที่จะต้องหาตัวโน้ตเพลง 8 ตัว เพื่อต่อสู้กับกีกหัวหน้ากองทัพเอเลียน ส่วนในเกมนินเทนสามารถเลือกอาวุธได้หลายอย่าง เช่น ไม้เบสบอล กระทะ มีด ในการสู้กับศัตรูต่างๆ และ หากสู้แล้วชนะเงินที่ได้นั้น พ่อของนินเทนจะโอนเข้าไปในตู้ATMให้ ส่วนแต่ละคนจะมีความสามรถคือใช้พลังจิตในการต่อสู้ได้ คนที่ใช้พลังจิตในการต่อสู้คือ นินเทน กับ อะนะ ส่วนลอยด์ กับ เท็ดดี้ ใช้ไม่ได้ แต่ลอยด์สามารถใช้อาวุธจำพวก เลเซอร์ ระเบิด และ จรวด ได้ ส่วนเท็ดดี้มีพลังกายที่สูงมาก ทำให้แต่ละตัวละครมีความสามารถที่เท่าเทียมกัน
เนื้อเรื่อง
เรื่องราวเกิดขึ้นเมื่อมีคู่สามีภรรยา จอร์จ กับ มาเรีย ได้หายอย่างลึกลับ และต่อมา จอร์จก็ปรากฎอีกครั้งและเริ่มศึกษาสิ่งแปลกๆ อย่างสันโดษ แต่มาเรียภรรยาของเขาไม่ได้ข่าวว่าเธอได้กลับมา และต่อมา ในปี ค.ศ. 1980 เด็กชาวอเมริกันนามว่า นินเทน ได้เกิดเหตุการณ์ปะหลาดเกิดขึ้น เมื่อนินเทนจัดการกับเหตุการณ์นี้ได้แล้ว พ่อของเขาได้อธิบายว่า ปู่ทวดของนินเทนได้ศึกษาพลังจิต และ ฝากให้นินเทนสำรวจวิกฤตที่เกิดขึ้นบนโลกใบนี้ และ ขณะที่สำรวจ นินเทนก็ได้วาปไปที่ Magicant และก็ได้เจอกับ พระราชินีแมรี เธอฝากให้นินเทนไปหาโน้ตเพลง 8 ตัวมา และ นินเทนก็วาร์ปกับมาที่โลก และ ได้เจอกับลอยด์ เด็กที่โดนเพื่อนแกล้งบ่อยๆที่โรงเรียนประถม และ ทั้งคู่ก็ได้ออกเดินทางผจญภัยไปเมืองสโนว์แมนเพื่อเอาหมวกไปให้เด็กหญิงที่มีพลังจิตชื่อว่าอะนะ อะนะบอกนินเทนว่าเธอเคยเห็นนินเทนในฝันของเธอ และ เธอก็ร่วมเดินทางพร้อมกับนินเทนเพื่อตามหาแม่ที่หายไปของเธอ ขณะที่หาโน้ตเพลงที่เหลืออยู่นั้น นินเทนก็โดนคุกคามที่บาร์คาราโอะเกะ โดย เท็ดดี้หัวหน้าแก๊งที่อยู่แถวๆบริเวณนั้น หลังจากที่เขาแพ้การดวลกับนินเทนเขาก็เข้าร่วมการเดินทางด้วย เพื่อที่จะแก้แค้นคนที่ฆ่าพ่อแม่ของเขา โดย ทิ้งลอยด์ไว้ และเมื่อทั้งสามได้เดินเข้าไปที่บ้านหลังหนึ่งในภูเขาอิโตะอิแล้ว อะนะก็ชวนนินเทนเข้ามาในห้อง โดยเท็ดดี้ปล่อยให้ทั้งสองอยู่ตามลำพัง และอะนะก็เต้นรำกับนินเทนและเท็ดดี้ ก็เข้ามพร้อมกับถามนินเทนว่าได้ยินเสียงข้างนอกไหมพอถามเสร็จพวกเขาก็เจอกับหุ่นยนต์มหึมา ด้วยความมหึมาและมีพลังสูงมากทำให้นินเทน และ เพื่อนๆสู้ไม่ได้ จึงโดนหุ่นยนต์โจมตี แต่ลอยด์ได้มาพร้อมกับขี่รถถังมาด้วยและทำลายหุ่นยนต์ได้ จึงทำให้นินเทน และ อะนะปลอดภัย แต่เท็ดดี้ได้รับบาดเจ็บสาหัสมาก ลอยด์จึงกลับมาร่วมผจญภัยอีกครั้ง และ ทั้งสามได้เจอกับหุ่นยนต์ที่จอร์จ ปู่ทวดของนินเทนสร้างขึ้นไว้ชื่อว่าอีฟ เพื่อช่วยเหลือนินเทน แต่ อีฟก็ช่วยเหลือนินเทน และ เพื่อนของเขาได้ไม่นานก็โดนทำลายโดยหุ่นยนต์ขนาดมหึมาอีกครั้ง แต่โชคดีที่เมื่ออีฟระเบิดแล้ว หุ่นยนต์ตัวนั้นก็ถูกทำลายด้วย และ นินเทนก็ได้เจอถ้ำที่ขังมนุษย์รวมถึงแม่ของอะนะด้วยเอาไว้อยู่ที่บนยอดของภูเขา แต่ถ้าจะปลดปล่อยมนุษย์ที่โดนขังจะต้องทำลายยานแม่ของมนุษย์ต่างดาวซะก่อน เมื่อทั้งสามรวบรวมตัวโน้ตได้ครบ จึงกลับไปหาพระราชินีแมรีเพื่อเอาเพลงไปร้องให้ฟัง และ พระราชินีแมรีจำได้เพลงนี้ได้ และ ได้นึกถึงมนุษย์ต่างดาวที่ชื่อว่า กีก ที่เธอรักมากเหมือนลูกของเธอซึ่งตอนนี้ได้เป็นหัวหน้ากองทัพเอเลียน และ มาเรียก็ได้เปิดเผยให้กับนินเทนว่าเธอเป็นภรรยาของจอร์จ มาเรีย รวมถึงจุดอ่อนของกีกคือเพลงที่นินเทนไปหามา และ ก็หายตัวไป พร้อมกับMagicant และนินเทนและพวกของเขาได้วาร์ปมาที่ยอดของภูเขาอิโตะอิ และ ได้ไปพบกับกีก นินเทนไม่สามารถชนะกีกด้วยการต่อสู้ได้ แต่สามารถชนะด้วยเพลงแทน เมื่อกีกแพ้ เขาก็หนี และบอกกับนินเทนว่าเขาจะกลับมา และ เกมก็จบลงพร้อมกับเครดิตจากเกม
รัฐของประเทศออสเตรีย
สาธารณรัฐออสเตรียปกครองด้วยระบบสหพันธรัฐอันประกอบด้วย 9 รัฐ (Bundesland) รัฐเหล่านี้แบ่งเขตการปกครองย่อยออกเป็นเขต (Bezirk) และนครตามกฎหมาย (Statutarstadt) ซึ่งในเขตแต่ละแห่งยังแบ่งออกเป็นเทศบาล (Gemeinde)
เชาเชา
เชาเชา ( Chow Chow; ) เป็นสายพันธุ์สุนัขที่มีถิ่นกำเนิดในประเทศจีน เชื่อกันว่าเป็นสายพันธุ์ที่เป็นหนึ่งในหมาฟู
ลักษณะทั่วไป
เชาเชาเป็นสุนัขที่มีพละกำลังเยอะมาก คล่องแคล่วว่องไวและตื่นตัวอยู่เสมอ มีขนหนาแน่นโดยเฉพาะที่รอบคอ ขนมีความมันวาวเป็นประกาย ทำให้ดูมีความสง่างามและมีความเป็นธรรมชาติ หน้าตาดุดัน ออกจะวางท่าสุขุมพอสมควร
ความเป็นมา
เชาเชา มีถิ่นกำเนิดมาจากประเทศจีน เป็นพันธุ์ผสมระหว่าง มาสตีฟและชามอย และภายหลังเริ่มมีชื่อเสียงในประเทศอังกฤษด้วยเพราะได้รับความสนใจจากสมเด็จพระราชินีนาถวิกตอเรีย ปัจจุบันเป็นที่นิยมไปทั่วโลกรวมถึงประเทศไทยด้วย
ลักษณะนิสัย
เป็นสุนัขที่มีความเฉลียวฉลาด มีการตัดสินใจที่ดี รักสงบและความอิสระ ที่สำคัญเชาเชาชอบวางท่าสุขุมเป็นผู้ดี มีความสามารถในการดมกลิ่นเป็นเลิศ อารมณ์ดี รักอิสระและซื่อสัตย์มาก และชอบเล่นกับคนในครอบครัวมากกว่าคนแปลกหน้า
การดูแล
เรื่องของความสะอาด ผู้เลี้ยงควรหมั่นอาบน้ำให้บ่อยๆ เพราะเป็นเชาเชาเป็นสุนัขที่รักความสะอาดมาก การแปรงและหวีขนเป็นประจำเพื่อทำให้ขนดูสวยอยู่เสมอ และช่วยป้องกันไม่ให้ในบ้านไม่เต็มไปด้วยขน ที่เกิดจากการผลัดขนของสุนัข ... ในเรื่องของสุขภาพผู้เลี้ยงจะต้องมีเวลาพาเชาเชา ไปออกกำลังกายอย่างสม่ำเสมอ นอกจากนี้ผู้เลี้ยงยังต้องหมั่นดูและเรื่องสุขภาพผิวหนังของสุนัข เนื่องจากสุนัขเชาเชามีโรคประจำตัวคือผิวหนังอักเสบ มีน้ำเหลืองเยิ้ม กระดูกข้อต่อของช่วงขาไม่แข็งแรง และการม้วนกลับของหนังตา ทำให้ขนตากลับไปทิ่มแทงลูกตา แต่ก็สามารถแก้ไขโดยการผ่าตัด
ผู้เลี้ยงที่เหมาะสม
ผู้เลี้ยงที่จะเลี้ยงสุนัขเชาเชาได้ดีนั้นคนที่มีเวลาเรื่องการตัดแต่งขนและการออกกำลังกายให้กับเชาเชาได้ และสุนัขเชาเชาจะรู้สึกว่าผู้เลี้ยงเหมือนเพื่อนเล่นมากกว่าเจ้าของ
เกร็ดความรู้
เชาเชาเป็นสุนัขที่รักสะอาดอย่างมากและมักจะทำความสะอาดหน้าของเขาเองหลังจากการกินด้วย
เควิน เกษวิหาร
เควิน เกษวิหาร (Kevin Kaesviharn; 29 สิงหาคม ค.ศ. 1976 — ) เป็นอดีตนักกีฬาอเมริกันฟุตบอลสายเลือดไทย-อเมริกัน คนแรกและคนเดียวที่เข้าแข่งขันรายการเอ็นเอฟแอล ผู้ซึ่งอยู่ตำแหน่งป้องกัน เขาได้เซ็นสัญญากับไอโอวาบาร์นสตอร์เมอร์สในฐานะตัวแทนอิสระใน ค.ศ. 1998 และเล่นคอลเลจฟุตบอลที่ออกัสตานา
เควิน เกษวิหาร เป็นสมาชิกทีมซานฟรานซิสโกดีมอนส์, กรีนเบย์ แพกเกอส์, ซินซินเนติเบงกอลส์, นิวออร์ลีนส์เซนต์ส และแคโรไลนาแพนเธอร์ส
ประวัติ
เควิน เกษวิหาร เป็นบุตรชายของมงคล เกษวิหาร ซึ่งเป็นชาวไทยที่มาใช้ชีวิตที่สหรัฐอเมริกา กับมารดาซึ่งเป็นชาวอเมริกัน และเควินมีน้องชายชื่อ แมตต์ เกษวิหาร ใน ค.ศ. 2008 เควินได้เดินทางมาเยือนประเทศไทยเป็นครั้งแรก เนื่องในโอกาสครบรอบ 175 ปีความสัมพันธ์ไทย-อเมริกา โดยได้ทำกิจกรรมร่วมกับเยาวชนที่โรงเรียนเจ้าพระยาวิทยาคม รวมถึงมีโอกาสได้พบกับผู้ว่าราชการกรุงเทพมหานคร และได้รับกุญแจเมืองในฐานะสร้างชื่อเสียงให้แก่ประเทศไทย ตลอดจนร่วมเข้าแข่งขันแฟลกฟุตบอลรายการทรูวิชันแฟลกฟุตบอลไทยแลนด์แชมเปี้ยนชิพ 2008 โดยมีท่านเอกอัครราชทูตสหรัฐอเมริกา ประจำประเทศไทย ให้เกียรติร่วม
พระปทุมเถระ (โสม)
พระปทุมเถระ มีนามเดิมว่า โสม (Preah Botumthera Som) เป็นพระสงฆ์และนักเขียนขาวกัมพูชา บางครั้งในเอกสารภาษาฝรั่งเศสเรียกท่านว่า Venerable Botumthera Som หรือ Brah Padumatthera เกิดเมื่อ พ.ศ. 2395 ที่จังหวัดไพรแวง บิดาชื่องวน มารดาชื่อ ยินเป็นบุตรคนที่หกจากทั้งหมดเจ็ดคน ได้บวชเป็นสามเณรที่วัดกำเพรา ต่อมาได้บวชเป็นพระภิกษุ มาเล่าเรียนในพนมเปญ แล้วจึงกลับไปจำพรรษาที่วัดกำเพราอีก
ใน พ.ศ. 2454 ท่านได้แต่งเรื่อง ตึ๊กรำ ผการำ (Dik ram phka ram; การร่ายรำของน้ำและดอกไม้) ผลงานที่โดดเด่นของท่านคือเรื่องตุมเตียว ซึ่งแต่งเมื่อ พ.ศ. 2418 ขณะอายุได้ 63 ปี ซึ่งเป็นเรื่องความรักคลาสสิกของวรรณคดีกัมพูชาในจังหวัดกำปงจาม เสียชีวิตเมื่อ พ.ศ. 2475 ขณะอายุได้ 80 ปี
สตีม (ซอฟต์แวร์)
สตีม (Steam) เป็นซอฟต์แวร์จำหน่ายดิจิทัลพัฒนาโดยวาล์ว คอร์ปอเรชั่น ที่เสนอมีการจัดการสิทธิดิจิทัล วิดีโอเกมหลายผู้เล่น และเครือข่ายสังคม สตีมจัดหาตัวติดตั้งและตัวอัปเดตเกมอัตโนมัติให้ในคอมพิวเตอร์หลายเครื่อง และคุณสมบัติชุมชน เช่น รายชื่อเพื่อนและกลุ่ม การเก็บข้อมูลในคลาวด์ และระบบเสียงพูดในเกมและห้องแชต ซอฟต์แวร์ยังจัดหาเอพีไอ ที่เรียกว่า สตีมเวิกส์ (Steamworks) ซึ่งนักพัฒนาสามารถรวมการทำงานของสตีมไว้ในผลิตภัณฑ์ของตน เช่น ระบบเครือข่าย และระบบแม่สื่อ เป้าหมายในเกม ไมโครเพย์เมนต์ และระบบสนับสนุนสำหรับเนื้อหาที่ผู้ใช้สร้างขึ้นด้วยสตีมเวิร์กช็อป
นับถึงเดือนกันยายน ค.ศ. 2015 สตีมมีเกมขายมากกว่า 6,400 เกม รวมถึงเกมของโอเอสเทนมากกว่า 2,300 คน และบนลินุกซ์ 1,500 เกม บริการดังกล่าวมีผู้ใช้มากกว่า 125 ล้านคน สตีมเคยมีผู้ใช้เข้าใช้พร้อมกัน 10 ล้านเมื่อเดือนมิถุนายน ค.ศ. 2015 สตีมถือว่าเป็นแพลตฟอร์มจำหน่ายดิจิทัลที่ใหญ่ที่สุดสำหรับเกมคอมพิวเตอร์ส่วนบุคคล ในเดือนพฤศจิกายน ค.ศ. 2009 บริษัทสตาร์ด็อกประเมินไว้ที่ 70% และหลังจากนั้นในเดือนตุลาคม ค.ศ. 2013 บริษัทสกรีนไดเจสต์ประเมินว่าเกม 75% ถูกดาวน์โหลดผ่านสตีม ความสำเร็จของสตีมนำไปสู่การพัฒนาสายของคอนโซลสตีมแมชีน และคอมพิวเตอร์ส่วนบุคคลที่มีข้อมูลจำเพาะขั้นต่ำ และสตีมโอเอส ระบบปฏิบัติการที่มีฐานเป็นลินุกซ์ผลิตขึ้นสำหรับลูกค้าสตีม
ไบรอัน อดัมส์
ไบรอัน กาย อดัมส์ (Bryan Guy Adams) เกิดเมื่อวันที่ 5 พฤศจิกายน ค.ศ. 1959 เป็นนักร้อง นักแต่งเพลง และช่างภาพชาวแคนาดา และยังเป็นนักถ่ายภาพ อดัมส์ได้รับรางวัลแกรมมี่ครั้งที่ 34 ถึง 2 รางวัล ในสาขาการแสดงเพลงบรรเลงป็อปยอดเยี่ยม และ เขียนเพลงประกอบภาพยนตร์หรือโทรทัศน์หรือสื่ออื่นยอดเยี่ยม จากการทำงานในเพลงประกอบภาพยนตร์เรื่อง Robin Hood: Prince of Thieves โดยเพลง (Everything I Do) I Do It for You สามารถขึ้นไปถึงอันดับหนึ่งของชาร์ตของอังกฤษนานถึง 16 สัปดาห์ เขายังได้รับการเสนอเข้าชิงรางวัลแกรมมี่มาแล้วหลายครั้งโดยการเสนอชื่อเข้าชิงครั้งแรกของเขาเมื่อครั้งที่ 28 กับอัลบั้ม Reckless และเพลง "It's Only Love" ในชีวิตการทำงานของเขามียอดขายประมาณ 65 ล้านชุด อดัมส์ยังมีชื่อติดอยู่ในวอล์กออฟเฟมของทางแคนาดาในปี 1998 และในเดือนเมษายน 2006 และยังติดในมิวสิกฮอลออฟเฟมกับรางวัลจูโน
เขายังได้รับการเสนอชื่อเข้าชิงรางวัลลูกโลกทองคำครั้งครั้งที่ 5 ของเขาในปี 2007 จากการประพันธ์เพลงในภาพยนตร์เรื่อง Bobby และได้รับการเสนอชื่อเข้าชิงรางวัลออสการ์มาแล้ว 3 ครั้งสำหรับผลงานในเพลงประกอบภาพยนตร์
แหล่งข้อมูลอื่น
1959
ฟาสต์เลน (2017)
ฟาสต์เลน (2017) (Fastlane (2017)) รายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) ซึ่งได้จัดขึ้นวันที่ 5 มีนาคม 2017 ที่สนาม Bradley Center เมือง มิลวอกี รัฐวิสคอนซิน
เบื้องหลัง
ฟาสต์เลน กับประเภทแมตช์การปล้ำ จะถูกกำหนดโดยการวางพล็อตเรื่อง และเขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดที่มาจากรอว์ และ 205 ไลฟ์ ของครุยเซอร์เวท
ในรอว์ (27 มกราคม ค.ศ. 2017) โกลด์เบิร์กได้ปรากฏตัวเป็นแขกรับเชิญคนแรกในรายการ "The Kevin Owens Show" ของแชมป์ยูนิเวอร์แซล WWE เควิน โอเวนส์ ทั้งคู่ได้เผชิญหน้ากัน และโกลด์เบิร์กได้ประกาศไว้ว่าจะชนะแมทช์รอยัลรัมเบิล และจะไปชิงแชมป์ยูนิเวอร์แซลจากโอเวนส์ ในเรสเซิลเมเนีย ครั้งที่ 33 ต่อมาหลังจากที่เค้าแพ้จากแมทช์รอยัลรัมเบิลมาแล้ว โกลด์เบิร์กได้ปรากฏตัวในรอว์ (6 กุมภาพันธ์ ค.ศ. 2017) พร้อมกับมาประกาศให้คำตอบต่อพอล เฮย์เมน ในการเจอกับบร็อก เลสเนอร์อีกครั้งในเรสเซิลเมเนีย 33 หลังจากที่เขาเจอกันเมื่อ 14 ปีที่แล้วในเรสเซิลเมเนีย ครั้งที่ 20 ซึ่งโกลด์เบิร์กตอบตกลง ต่อมาโกลด์เบิร์กได้มาขัดจังหวะโอเวนส์ และแชมป์ยูเอส คริส เจอริโค ซึ่งเขาทั้งคู่ได้แสดงการยอมรับความท้าทายของโกลด์เบิร์ก และโกลด์เบิร์กได้ท้าทายโอเวนส์ เจอกับเค้าในฟาสต์เลนชิงแชมป์ยูนิเวอร์แซล ซึ่งเจริโคได้รับการยอมรับการแข่งขันในนามของโอเวนส์ สัปดาห์ต่อมา โอเวนส์ได้หักหลังเจอริโคในงานฉลอง "Festival of Friendship" ยุติบทบาทเพื่อนที่แสนดีของทั้งคู่
ในรอยัลรัมเบิล (2017) บรอน สโตรว์แมน ได้เข้ามายุ่งในแมทช์ชิงแชมป์ยูนิเวอร์แซล ระหว่างเควิน โอเวนส์ กับโรแมน เรนส์ โดยมารอบทำร้ายเรนส์ ในรอว์คืนต่อมา โอเวนส์บอกว่าสโตรว์แมนได้ช่วยให้เขาป้องกันแชมป์ไว้ได้ เพราะว่าเขาไม่ชอบเรนส์ และเคยสัญญาไว้ว่าจะชิงแชมป์ยูนิเวอร์แซล ซึ่งโอเวนส์ปฏิเสธ ก่อนที่สโตรว์แมนจะออกมาเผยภาพที่ซึ่งโอเวนส์ระบุว่าสโตรว์แมนจะเป็นคนต่อไปที่จะได้รับโอกาสหลังจากที่โอเวนส์ชนะเรนส์ในรอยัลรัมเบิล แต่แล้วผู้จัดการทั่วไปของรอว์ มิค โฟลีย์ ได้ออกมากำหนดการแข่งขันในคืนนี้ ซึ่งโอเวนส์ชนะฟาล์ว โดยการที่เรนส์มารอบทำร้ายสโตรว์แมนระหว่างการปล้ำ ในรอว์ (6 กุมภาพันธ์ ค.ศ. 2017) หลังจากที่สโตรว์แมนได้เอาชนะนักมวยปล้ำท้องถิ่นในแฮนดิแคป 4 รุม 1 สโตรว์แมนเรียกร้องแมตช์ที่ดีกว่านี้จากโฟลีย์ ซึ่งโฟลีย์ได้กำหนดไว้แล้วที่จะเจอกับเรนส์ในฟาสต์เลน
เรือบรรทุกเครื่องบินรัสเซียอัดมีรัลคุซเนซอฟ
อัดมีรัล โฟลตา โซเวียตโคกอร์ โซยูซา คุซเนซอฟ (Адмира́л фло́та Сове́тского Сою́за Кузнецо́в) เป็นเรือลาดตระเวนบรรทุกเครื่องบินของสหภาพโซเวียตและประเทศรัสเซีย ในปัจจุบันมีสถานะเป็นเรือธงของกองทัพเรือรัสเซีย ถูกต่อขึ้นที่อู่ต่อเรือทะเลดำในยูเครนสมัยยังเป็นส่วนหนึ่งของสหภาพโซเวียต ในตอนแรกเรือลำนี้จะถูกตั้งชื่อว่า ริกา ต่อมาเมื่อวางกระดูกงูจึงเปลี่ยนเป็นชื่อ เลโอนิด เบรจเนฟ เมื่อปล่อยลงน้ำและทดสอบเรือใช้ชื่อว่า ทบิลิซี ก่อนที่สุดท้ายจะมีชื่ออย่างเป็นทางการว่า คุซเนซอฟ โดยตั้งชื่อตามจอมพลเรือ นีโคไล เกราซีโมวิช คุซเนซอฟ ผู้บัญชาการทหารเรือแห่งสหภาพโซเวียต
เริ่มเข้าประจำการในกองทัพเรือโซเวียต และถูกวางให้เป็นเรือนำในชั้นเรือเดียวกัน แต่เรืออีกลำในชั้นเรือเดียวกันคือเรือบรรทุกเครื่องบินวาร์ยักนั้นกลับสร้างไม่เสร็จและตกเป็นสมบัติของรัฐบาลยูเครน ซึ่งต่อมาประเทศจีนได้ซื้อเรือวาร์ยักนี้ไปสร้างต่อจนแล้วเสร็จและเข้าประจำการในชื่อ เหลียวหนิง
นักบุญฟีโลเมนา
นักบุญฟีโลเมนา หรือ นักบุญฟิโลมินา (Philomena) เป็นเด็กหญิงพรหมจารีย์ซึ่งเป็นนักบุญในนิกายโรมันคาทอลิก ที่เชื่อในพระเยซูคริสต์อย่างสุดชีวิต ได้ขึ้นชื่อว่าเป็นบุคคลที่มีการมรณสักขีที่น่าจะมีอายุน้อยที่สุด เพราะเธอมีอายุเพียง13ปีเท่านั้น
ประวัติ
นักบุญฟีโลเมนา เกิดเมื่อวันที่10 มกราคม ค.ศ.289 เธอได้รับศีลล้างบาปตั้งแต่ยังเล็ก ฟิโลมินาเป็นที่รักของพ่อกับแม่เป็นอย่างมาก ฟิโลมินาได้สัญญาไว้ตั้งแต่เด็กว่าจะถือพรหมจรรย์เพื่อพระเยซูไปตลอดชีวิต ฟิโลมินารักพระเยซูมาก และเป็นคนที่เคร่งครัดในศาสนาคริสต์มาก ในปีค.ศ.302 ผู้ปกครองกรุงโรมในสมัยนั้นได้เบียดเบียนชาวคริสต์อย่างรุนแรง และกำลังจะมาถึงเมืองนิโคโพลิส ซึ่งเป็นเมืองที่พ่อของฟิโลมินาปกครองอยู่ พ่อของท่านไม่อยากให้เกิดการนองเลือดขึ้น จึงต้องไปทำพันธมิตรกับผู้ปกครองกรุงโรม และพาครอบครัวของท่านรวมถึงฟิโลเมนาไปด้วย ตอนที่ฟิโลมินามีอายุเพียง 13ปี พอไปถึง ผู้ปกครองกรุงโรมก็ต้อนรับครอบครัวของฟิโลเมนาเป็นอย่างดี และผู้ปกครองกรุงโรม ก็พอใจในความสวยงามของฟิโลเมนาเป็นอย่างมาก เมื่อผู้ปกครองกรุงโรมทราบว่า ครอบครัวของฟิโลเมนานั้นเป็นชาวคริสต์ทุกคน จึงรู้สึกไม่ค่อยพอใจ เพราะเขาเกลียดชาวคริสต์ พ่อของฟิโลเมนาจึงกล่าวว่า "ท่านผู้ปกครอง ถ้าท่านต้องการสิ่งใด จงบอกข้ามาเถิด ข้าจะยอมทำทุกอย่างเพื่อท่าน ครอบครัวของข้าจะได้ไม่พินาศ" ผู้ปกครองของกรุงโรมจึงตอบไปว่า "ข้าขอแต่งงานกับลูกสาวของเจ้าก็แล้วกัน" แต่ครอบครัวของฟิโลมินาก็รู้ดีอยู่แล้วว่าผู้ปกครองกรุงโรมนั้นมีภรรยาแล้ว ฟิโลมินาจึงตอบไปว่า "ไม่ได้ค่ะ การแต่งงานในรูปแบบนี้เป็นความบาป" ผู้ปกครองกรุงโรมโกรธมาก จึงบอกว่า"พระเจ้าของแกจะดีสักแค่ไหนเชียว งั้นมาดูกัน ไอ้เด็กน้อยนี้กำแหงมาก เอามันไปอยู่ในคุก"
ชีวิตในคุกของนักบุญฟิโลเมนา
ฟิโลมินาใช้ชีวิตอย่างยากลำบากในคุกเป็นระยะเวลา5สัปดาห์ เธอไม่ได้อยู่กับพ่อแม่ อาหารของเธอก็ได้กินเพียงขนมปังและน้ำเท่านั้น แต่ผู้ปกครองกรุงโรมก็คอยมาเฝ้าดูฟิโลเมนาอยู่ตลอดเวลาว่าฟิโลเมนาจะเปลี่ยนความคิดหรือไม่ ผู้ปกครองกรุงโรมพยายามบอกให้เธอเปลี่ยนความคิด แต่เธอก็ปฏิเสธทุกครั้ง เพราะเห็นว่ามันไม่ถูกต้องที่จะแต่งงานกับคนที่มีภรรยาแล้ว ฟิโลเมนาภาวนากับพระเจ้าอยู่เป็นประจำว่าให้มาช่วยฟิโลเมนาด้วย และมีอยู่วันหนึ่งที่นักบุญฟิโลเมนาได้เห็นเหตุการณ์การประจักษ์ของพระแม่มารีย์ในคุก เธอเห็นพระแม่มารีย์อุ้มพระกุมารเยซูอยู่ แล้วพระแม่มารีย์ก็พูดว่า "ลูกจะต้องทนทุกข์ทรมานอยู่ที่นี่ไปอีก3วัน และหลังจากนั้นลูกจะได้ขึ้นไปอยู่กับแม่และพระบุตรของแม่บนสวรรค์อย่างแน่นอน" แล้วพระนางก็จากไป
การประหารชีวิตฟิโลเมนาครั้งที่หนึ่ง
ผู้ปกครองกรุงโรมรู้สึกโกรธจัดจึงสั่งประหารชีวิตฟิโลเมนาด้วยการยิงธนู จึงจับเธอมัดกับเสาแล้วยิงธนูใส่ และทิ้งร่างที่จมกองเลือดของเธอไว้ แต่พอวันต่อมาก็กลับเห็นฟิโลเมนานั่งอยู่บนโขดหินและไม่มีรอยแผลเลย เธอกำลังร้องเพลงสรรเสริญพระเจ้าอยู่
การประหารชีวิตฟิโลเมนาครั้งที่สอง
ครั้งที่สองทหารจับฟิโลเมนามัดเชือกไว้กับตัวและนำไปถ่วงน้ำ แต่เวลาต่อมาก็เห็นฟิโลเมนานั่งอยู่และไม่มีเชือกมัดอยู่และเสื้อของเธอไม่เปียกน้ำเลย
การประหารครั้งสุดท้าย
ในวันที่10 สิงหาคม ค.ศ.304 ผู้ปกครองกรุงโรมพยายามให้ฟิโลเมนาเปลี่ยนความคิดเป็นครั้งสุดท้าย แต่ฟิโลเมนาก็ปฏิเสธ จึงสั่งให้ประหารชีวิตฟิโลเมนาด้วยการตัดศีรษะ ตอนที่เธอกำลังจะตายเธอได้คุกเข่าภาวนาต่อพระเจ้า และเมื่อเธอภาวนาเสร็จ ขวานของทหารก็พุ่งเข้าใส่คอของเธอ แล้วฟีโลเมนาก็เสียชีวิตในวันนั้นและไม่มีการคืนชีพอีกเลย
การประกาศเป็นนักบุญ
พระสันตะปาปาเกรกอรี่ที่16ได้แต่งตั้งฟีโลเมนาเป็นนักบุญเมื่อปี ค.ศ.1837 และฟีโลเมนาได้รับมรณสักขีเมื่อปี ค.ศ.1805 ทั้งนี้ฟีโลเมนาได้ขึ้นชื่อว่าเป็นองค์อุปถัมภ์ของเด็กๆอีกด้วย
บาคุระ เรียว
บาคุระ เรียว และ บาคุระร่างมืด เป็นตัวละครในการ์ตูนญี่ปุ่นเรื่องยูกิโอ เกมกลคนอัจฉริยะ โดยเขาเป็นลูกชายของเจ้าของพิพิธภันฑ์เมืองโดมิโนะ ได้รับแหวนพันปีจากบิดา ทำให้เขาได้รับเลือกเป็นผู้ครอบครองไอเท็มพันปีอีกคนหนึ่ง มีนิสัยขี้กลัว สุภาพ รักสันโดษ เก่งในเรื่องของเกมส์กระดาน หรือ TRPG (Table Role Playing Game)
บาคุระมีน้องสาวชื่ออามาเนะ ภายหลังเสียชีวิตในอุบัติเหตุรถยนต์
บาคุระร่างมืด
ยามิ บาคุระ เป็นดวงวิญญาณที่ชั่วร้ายที่อาศัยอยู่ในวงแหวนพันปี คอยควบคุมร่างของบาคุระเรียวเพื่อที่จะรวบรวมไอเท็มพันปีทั้งหมดเพื่อนำไปฝังบนศิลายมโลกเพื่อคืนชีพให้โซก เป็นคนนึงที่มีบทบาทมากอยู่เหมือนกันโดยเฉพาะในโลกแห่งความทรงจำของอาเทม
ลักษณะนิสัย
เขามีจิตใจที่ชั่วร้ายและเลือดเย็น บ้าคลั่งไม่ปราณีใคร และหยิ่งในศักดิ์ศรีวิธีการของตนเอง แม้จะมีนิสับแบบนั้น แต่ตัวเขาไม่เคยโกงในการเล่นเกม ยกเว้นในฉบับมังงะตอนที่57 เขาใช้ลูกเต๋ามีชีวิตเพื่อโกงในการเล่นเกมแห่งความมืดครั้งแรกกับยามิ ยูกิ
ประวัติ
ย้อนกลับไปเมื่อ 3,000 ปีก่อน วิญญาณของโซกได้ถูกผนึกไว้ในวงแหวนพันปีขณะที่กำลังสร้างวงแหวนพันปี ต่อมาวิญญาณของ จอมโจรบาคุระ ได้ถูกปิดผนึกไว้ในวงแหวนพันปีอีกเช่นกัน ทำให้เกิดการหลอมรวมระหว่างสองดวงวิญญาณ ได้แก่ โซก กับ จอมโจรบาคุระ จนทำให้เกิดวิญญาณที่ชั่วร้ายคือยามิ บาคุระ ในยุคปัจจุบันมีคนเสนอขายวงแหวนพันปีให้กับพ่อของบาคุระเรียว พ่อจึงซื้อมาและมอบให้กับบาคุระเรียว เมื่อบาคุระเรียวสวมวงแหวนพันปีทำให้ ปลุกวิญญาณชั่วร้ายออกมาได้ ทุกครั้งขณะที่วิญญาณยามิ บาคุระปรากฏตัวขึ้นจะทำให้ความทรงจำของบาคุระเรียวหายไปด้วย จุดมุ่งหมายของ ยามิ บาคุระ คือการตามหาไอเท็มพันปีทั้ง 7 ให้ครบ เพื่อที่จะอัญเชิญโซกออกมา โดยการสังหารและแย่งชิงผู้ครอบครองไอเท็มพันปี
แต่ถ้าเป็นในภาคเดอะมูฟวี่ของศึกปริศนาด้านมืด สาเหตุที่ทำให้บาคุระได้ครอบครองวงแหวนพันปีมาจาการที่ พ่อของบาคุระได้เดินทางไปสุสานฟาโรห์ ซึ่งมีแท่นที่ใช้วางไอเทมพันปีไว้อยู่ บาคุระที่ยังเด็กได้แอบตามพ่อของตนไปจนไปพบตอนที่พ่อของตนพยายามจะของให้ชาดีห์ขายสร้อยคอพันปีให้ ชาดีห์ไม่ได้ปฏิเสธ แต่บอกแค่ว่าไอเทมพันปีจะเลือกเจ้าของพ่อของบาคุระจึงสวมสร้อยคอพันปีเพื่อทดสอบความเป็นเจ้าของตามคำแนะนำของชาดีห์ แต่ผลสุท้ายก็โดนความมืดกลืนกิน บาคุระที่เห็นพ่อของตนกำลังทรมานจึงออกมาจากที่สอนแล้วก็โดนวงแหวนพันปีเลือกเป็นเจ้าของ พร้อมกับที่ยามิบาคุระออกมาฆ่าชาดีห์
แหล่งข้อมูลอื่น
บาคุระ เรียว ที่วิเกีย
ขนมปังเมลอน
ขนมปังเมลอน หรือ เมลอนปัง เป็น ขนมปังหวานชนิดหนึ่งที่มีต้นกำเนิดและเป็นที่นิยมในประเทศญี่ปุ่น เช่นเดียวกับในไต้หวันและจีน
ขนมปังเมลอนทำจากแป้งโดเนื้อหนาที่หุ้มด้วยแป้งคุกกี้โดกรอบบาง ๆ มีรูปร่างคล้ายกับผลไม้จำพวกเมลอน เช่น แคนตาลูป โดยทั่วไปขนมปังเมลอนไม่ได้แต่งรสเมลอน แต่เมื่อไม่นานมานี้ผู้ผลิตนิยมเพิ่มรสเมลอนให้กับขนมปังเมลอน
ขนมปังมีรูปแบบที่หลากหลากหลาย เช่น แบบที่มีช็อคโกแลตชิพเล็กน้อยระหว่างชั้นคุกกี้กับชั้นแป้งโดเนื้อหนา และแบบที่ไม่ใช่รสเมลอนที่ปรุงรสด้วยคาราเมล น้ำเชื่อมเมเปิล ช็อคโกแลต หรือรสชาติอื่น ๆ บางครั้งก็มีน้ำเชื่อม วิปครีม ครีมแต่งกลิ่น หรือคัสตาร์ดเป็นไส้ใน ในกรณีที่เป็นรูปแบบดังกล่าว ชื่ออาจตัดคำว่า "เมลอน" ออก แทนที่ด้วยชื่อของส่วนผสม (เช่น "ขนมปังเมเปิล" หรือ "เมเปิลปัง" สำหรับขนมปังรสน้ำเชื่อมเมเปิล) หรืออาจคงคำว่า "เมลอน" ไว้แม้ไม่มีรสเมลอน (เช่น "ขนมปังเมลอนช็อกโกแลต" หรือ "ช็อกโกแลตเมลอนปัง")
ชื่อ "ขนมปังเมลอน" หรือ "เมลอนปัง" นี้มีศัพทมูลมาจากสองภาษา เนื่องจากคำว่า "เมลอน" (melon) เป็นคำยืมจากภาษาอังกฤษ ขณะที่ "ปัง" (pan) มาจากคำในภาษาโปรตุเกสที่มีความหมายว่าขนมปัง
ในบางส่วนของภูมิภาคคันไซ ชูโงกุ และชิโกกุ มีขนมปังเมลอนในรูปแบบที่มีลายเส้นบนขนมปังคล้ายการแผ่รังสีเรียกว่า "ซันไรส์"  แปลว่า "อาทิตย์ขึ้น"  และชาวภูมิภาคเหล่านี้จำนวนมากก็เรียกขนมปังเมลอนที่มีลายเส้นตัดกันว่า "ซันไรส์" เช่นกัน
ขนมปังเมลอนและขนมปังสับปะรดจากฮ่องกงมีความคล้ายคลึงกันมาก เมื่อเปรียบเทียบกันแล้ว ขนมปังเมลอนของญี่ปุ่นจะมีน้ำหนักและรสชาติที่เบากว่า แห้งกว่าเล็กน้อย และมีชั้นนอกที่แน่นกว่า (รวมถึงคุกกี้กรอบด้านบน) ซึ่งป้องกันการหลุดล่อน แตกต่างจากขนมปังสับปะรดของฮ่องกงที่เปลือกคุกกี้ด้านบนมักจะหลุดล่อนได้ง่าย ขนมปังสับปะรดของฮ่องกงมีความชุ่มกว่า และโดยทั่วไปจะนุ่มทั้งด้านนอกและด้านใน พร้อมรสเนยที่เข้มข้นกว่า
ประวัติ
หลังสงครามโลกครั้งที่ 1 โอกูระ คิฮาจิโรได้นำช่างทำขนมปังชาวอาร์เมเนีย ชื่อ Hovhannes Ghevenian หรือที่รู้จักในชื่อ Ivan Sagoyan มาที่กรุงโตเกียว Sagoyan ทำงานที่โรงแรมอิมพีเรียลในกรุงโตเกียวและคิดค้นขนมปังเมลอนขึ้น
ชาติเสือ
ภาพยนตร์เรื่องนี้เป็นภาคต่อของภาพยนตร์เรื่อง ไพรกว้าง ที่ เกชา เปลี่ยนวิถี เคยแสดงไว้เมื่อปี พ.ศ. 2500 กำกับโดย วสันต์ สุนทรปักษิณ ของละโว้ภาพยนตร์
ภาพยนตร์เรื่องนี้ที่เริ่มถ่ายทำในปลายปี พ.ศ. 2500 และเข้าฉายในโรงภาพยนตร์เดือน มิถุนายน พ.ศ. 2501 ภาพยนตร์ทำรายได้กว่าแปดแสนบาท ถือว่าอยู่ในเกณฑ์ดีมากของสมัยนั้น ทำให้ชื่อของ มิตร ชัยบัญชา เป็นที่รู้จักของประชาชน
ชาติเสือ เป็นเรื่องราวของ ไวย ศักดา หนุ่มนักสู้ผู้ไม่รู้จักคำว่าถอย เขารักศักดิ์ศรีของความเป็นชายถึงยอมเอาชีวิตเข้าแลก ปัจจุบันภาพยนตร์เรื่อง ชาติเสือ เหลือเพียงไตเติ้ลของเรื่องที่เอาไปแปะในตอนต้นของภาพยนตร์เรื่อง รักข้ามขอบฟ้า เมื่อปี พ.ศ. 2514
และในปี พ.ศ. 2556 เมืองไทย ภัทรถาวงศ์ ได้ค้นพบแผ่นเสียงเพลงประกอบภาพยนตร์ไทยเรื่อง "ชาติเสือ" เป็นท่านแรกก่อนที่จะนำมาเผยแพร่ เป็นเสียงร้องของ เสณี อุษณีย์ษาณย์
ศุภชัย สมเจริญ
ศุภชัย สมเจริญ (เกิด 8 กุมภาพันธ์ พ.ศ. 2492) ปัจจุบันดำรงตำแหน่ง รองประธานวุฒิสภาไทย คนที่ 2 และสมาชิกวุฒิสภาไทย ชุดที่ 12 อดีตผู้พิพากษาอาวุโสในศาลฎีกา อดีตประธานศาลอุทธรณ์ ภาค 1 และอดีตประธานกรรมการการเลือกตั้ง (กกต.) รับผิดชอบด้านกิจการบริหารกลาง
อ้างอิง
1949
พรายมหากาฬ
พรายมหากาฬ หรือ อินทรีแดง ตอน พรายมหากาฬ เป็นภาพยนตร์ไทย ถ่ายทำด้วยฟิล์ม 35 มม. พากย์เสียงในฟิล์ม สร้างดัดแปลงจากบทประพันธ์ของเศก ดุสิต เรื่องอินทรีแดง ตอนที่ 2 เรื่อง พรายมหากาฬ พิมพ์ครั้งแรกปี 2500 สำนักพิมพ์ บรรลือสาสน์ 10 เล่มจบ สำนักพิมพ์ ณ บ้านวรรณกรรม นำมาพิมพ์ใหม่ 4 เล่มจบ ภาพยนตร์เรื่องนี้อำนวยการสร้างโดย ประเสริฐ ศรีสมทรัพย์ สร้างโดย พาราไดซ์ฟิล์ม กำกับการแสดงโดย ส.อาสนจินดา นำแสดงโดย กรุง ศรีวิไล อรัญญา นามวงศ์ นิรุตติ์ ศิริจรรยา สายัณห์ จันทรวิบูลย์ เมตตา รุ่งรัตน์ และลักษณ์ อภิชาติ ออกฉายเมื่อวันที่ 2 กุมภาพันธ์ พ.ศ. 2523
เนื้อเรื่อง
คืนวันหนึ่ง มีผู้ร้ายเข้าปล้นโกดังเก็บของในบริเวณท่าเรือแห่งหนึ่ง โรม ฤทธิไกรหรืออินทรีแดง เข้าขัดขวาง เกิดการยิงต่อสู้กันอย่างดุเดือด ผู้ร้ายส่วนหนึ่งขับรถบรรทุกของที่ปล้นได้หนีไป เมื่อถึงด่านตรวจรถ เจ้าหน้าที่ตำรวจให้หยุดรถแต่คนร้ายขัดขืนไม่ยอมหยุด จึงฝ่าที่กั้นถนนและขับชนกลุ่มเจ้าหน้าที่ตำรวจอีก ตำรวจที่ด่านวิทยุจึงแจ้งศูนย์รวมข่าว รถวิทยุตำรวจในบังคับบัญชาของ ร.ต.ต.นิพนธ์ เข้าสกัดกั้นแล้วเกิดการต่อสู้ ในระหว่างนั้นพรายมหากาฬก็ปรากฏขึ้นบนท้องฟ้าปล่อยแสงมฤตยูทำลายรถบรรทุกของคนร้าย ท่ามกลางความตะลึงของตำรวจและคนร้าย ซึ่งโรมขับรถตามมาเห็นพอดี พรายมหากาฬก็ลอยอยู่เหนืออนุสาวรีย์ประชาธิปไตย พ.ต.ต.มนตรี เสรีกุลและพ.ต.ท.ชาติ วุฒิไกร พร้อมกำลังเสริมอื่นๆ มาบริเวณอนุสาวรีย์ แสงมฤตยูจากพรายมหากาฬเกิดทำลายกลุ่มเจ้าหน้าที่ตำรวจ ศูนย์รวมข่าวได้รับแจ้งการปล้นเพชร มนตรีจึงให้ชาติอยู่บัญชาการที่อนุสาวรีย์ ส่วนมนตรีจึงไปยังที่เกิดเหตุการปล้นเพชรทันที จังหวะพอดีกับดร.เฮล เทเลอร์ (ซึ่งปลอมตัวเป็นอับเดล) กับไววิทย์ ขับรถเลี้ยวออกมาจากบริเวณที่เกิดเหตุตัดหน้ารถของมนตรีอย่างรวดเร็วโดยมีพิรุธ มนตรีจึงตามรถของอับเดลไป อับเดลจึงใช้วิชาสะกดจิตหนีรอดการจับกุมไปได้แล้วทิ้งกะโหลกผีสีเขียวไว้เป็นปริศนาให้กับมนตรี
ในงานวันเกิดของคุณหญิงพิทักษ์ ประชากร ซึ่งมีแขกต่างๆมาร่วมอวยพรกันมากมาย รวมถึงโรมด้วย ดร.เฮลวางแผนปล้นเพชรของคุณหญิงพิทักษ์โดยใช้เครื่องมือสะกดจิตคนทั้งงาน รวมถึงคุณหญิงพิทักษ์ จึงถูกสะกดให้หยิบเครื่องเพชร แต่อินทรีแดงมาช่วยไว้ทัน เป็นที่สงสัยแก่มนตรีแต่ก็รอดพ้นจากการสงสัยไปได้ ต่อมาโรมได้มาทำธุระในขณะนั่งรถกลับนั้นจิตรกับไววิทย์ได้แอบเอากล่องใส่มือโดยที่ไม่เห็น เมื่อโรมเปิดกล่องนั้นออกก็เป็นเพชรเม็ดใหญ่ ทำให้โรมประหลาดใจและตื่นเต้นมาก โรมในสภาพอินทรีแดงลอบมาที่โรงงานทำแก้ว ในขณะเดียวกันดร.เฮล, ไววิทย์และปั้นกำลังขู่เข็ญจิตรให้บอกความจริงเกี่ยวกับเรื่องเตาหลอมระเบิดซึ่งดร.เฮลโมโหมากเพราะเชื่อว่าจิตรต้องพบเพชรจากการระเบิดนั้นแต่จิตรปฏิเสธ ดร.เฮลจึงให้นำจิตรไปขังไว้และประชุมสมุนนักเลงมือดีให้ติดตามอินทรีแดง
มนตรีเจอพรรณพิไลกับโรมในไนท์คลับแห่งหนึ่ง แล้วมนตรีพาพรรณพิไลไปส่งที่บ้าน มนตรีถูกลอบทำร้ายและโดนขู่แต่ชาติก็ได้ช่วยเอาไว้ ซึ่งไม่ไว้วางใจพรรณพิไลแต่ชาติโดนไววิทย์เล่นงานอีก อินทรีแดงก็ปรากฏตัวช่วยเหลือเอาไว้ทัน คนร้ายจึงกลายเป็นผู้ต้องหาของมนตรีและชาติ โดยทั้งหมดเป็นแผนการของดร.เฮล โรมจึงรู้ว่าพรรณพิไลถูกดร.เฮลบังคับให้ทำด้วยจำใจและกลัวเพราะมีสิ่งที่เธอรักอยู่กับดร.เฮล ถ้าขัดขืนดร.เฮลก็จะทำลายพร้อมกับฆ่าเธออีกด้วย
มนตรี, ชาติและนิพนธ์เข้าล้อมตึกร้างของดร.เฮล ด้วยความช่วยเหลือของอินทรีแดงและทำลายรังของคนร้ายได้สำเร็จ เหล่าสมุนทั้งหลายถูกตำรวจยิงตาย มนตรีเจอกับดร.เฮลในห้องทดลองแต่ร่างกายของดร.เฮลก็สลายเหลือแต่โครงกระดูกไปเสียแล้ว
ทางแยกต่างระดับไฮไฟฟ์
ทางแยกต่างระดับไฮไฟฟ์ (High Five Interchange) เป็นทางแยกต่างระดับรูปแบบซ้อนห้าระดับแห่งแรก สร้างขึ้นที่แดลลัส รัฐเท็กซัส สหรัฐอเมริกา ตั้งอยู่บนจุดตัดของฟรีเวย์ลินดอน บี. จอห์นสัน (อินเตอร์สเตต 635) กับทางด่วนเซนทรัล (ทางหลวงสหรัฐหมายเลข 75) ซึ่งเดิมเป็นทางแยกต่างระดับรูปดอกจิกบางส่วน ก่อสร้างขึ้นในคริสต์ศตวรรษที่ 1960
โครงการมูลค่า 261 ล้านดอลลาร์สหรัฐได้ริเริ่มในปี ค.ศ. 2002 และแล้วเสร็จในเดือนธันวาคม ค.ศ. 2005 ได้รับการออกแบบโดย เอชเอ็นทีบีคอร์ปอเรชัน (HNTB Corporation) และก่อสร้างโดย แซกครีคอนสตรักชันคอร์ปอเรชัน (Zachry Construction Corporation)
สไนเปอร์อีลีต 3
สไนเปอร์ อีลีต 3 (Sniper Elite III) เป็นวิดีโอเกมยิงมุมมองบุคคลที่สามที่พัฒนาโดย Rebellion Developments และเผยแพร่โดย 505 Games เป็นวิดีโอเกมภาคที่สามของซีรีส์ สไนเปอร์อีลีต โดยภาคนี้เป็นภาคต่อจาก สไนเปอร์อีลีต วีทู เนื้อเรื่องของเกมจะเล่าถึง Karl Fairburne เจ้าหน้าที่สำนักบริการด้านยุทธศาสตร์ที่ได้ไปเข้าร่วมในการทัพแอฟริกาเหนือ ในช่วงสงครามโลกครั้งที่สอง เพื่อทำลายรถถังลันด์ครอยเซอร์ พี.1000 รัตต์อาวุธลับของกองทัพแอฟริกา คอร์ของนาซีเยอรมนี
คริสต์ทศวรรษ 1030
คริสต์ทศวรรษ 1030 เป็นทศวรรษที่เริ่มต้นตั้งแต่วันที่ 1 มกราคม ค.ศ. 1030 ถึง 31 ธันวาคม ค.ศ. 1039 เป็นทศวรรษของศตวรรษที่ 11